Document ID: 32009R0905

KOMISIJAS REGULA (EK) Nr. 905/2009
(2009. gada 28. septembris),
ar ko groza Regulu (EK) Nr. 537/2007 attiecībā uz Aspergillus oryzae (NRRL 458) (Amaferm) fermentācijas produkta atļaujas turētāja nosaukumu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Uzņēmums Trouw Nutrition BV ir iesniedzis pieteikumu saskaņā ar Regulas (EK) Nr. 1831/2003 13. panta 3. punktu un ierosina mainīt atļaujas turētāja nosaukumu attiecībā uz Komisijas 2007. gada 15. maija Regulu (EK) Nr. 537/2007 par atļaujas piešķiršanu fermentācijas produktam Aspergillus oryzae (NRRL 458) (Amaferm) (2) kā piena govju lopbarības piedevai. Atļauja ir piesaistīta atļaujas turētājam. Turētājs ir uzņēmums Trouw Nutrition BV.
(2)
Pieteikuma iesniedzējs apgalvo, ka nodevis minētās piedevas tirdzniecības atļauju uzņēmumam Biozyme Incorporated, kam tagad pieder minētās piedevas tirdzniecības atļauja. Pieteikuma iesniedzējs ir iesniedzis atbilstošus dokumentus, kas apstiprina tā apgalvojumus.
(3)
Atļaujas nosacījumu maiņas projekts ir tikai administratīvs un neparedz attiecīgo piedevu jaunu novērtējumu. Par pieteikumu informēja Eiropas Pārtikas nekaitīguma iestādi.
(4)
Lai ļautu uzņēmumam Biozyme Incorporated izmantot tirdzniecības tiesības, jāmaina atļauju noteikumi.
(5)
Tāpēc attiecīgi jāgroza Regula (EK) Nr. 537/2007.
(6)
Ir lietderīgi paredzēt pārejas periodu, kura laikā varētu izlietot pašreizējos krājumus.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 537/2007 pielikuma otrajā slejā vārdi “Trouw Nutrition BV” tiek aizstāti ar vārdiem “Biozyme Incorporated”.
2. pants
Pašreizējos krājumus, kuri atbilst noteikumiem, ko piemēroja pirms šīs regulas stāšanās spēkā datuma, var turpināt laist tirgū un izmantot līdz 2010. gada 1. aprīlim.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 28. septembrī

Labels: 0
3
17
6